د اوبو ملخ
منګوله یا صدف د اوبو ملخ په انګرېزۍ کې ورته نوم هم اخلي، ټول هغه چنګاښونه دي چې په کانکوستراکا ډله او برانکیوپوډا فرعي کلاس کې ډلبندي شوي. تقریبا ۲۰۰ ډولونه لري چې د ټولې نړۍ په موقتي ډنډونو، جهیلونو، تازه اوبو کې ژوند کوي. صدف د اوبو ملخ نوم ځکه پرې اېښول شوی چې ټول بدن یې په منځ دوه کېدونکي صدف کې نغښتی. د صدف داخل کې د دې ژوي بدن ۲۸ جوړه غړي لري کوم چې د مایکروسکوپي خوړو د فلټر کولو او د حرکت لپاره کاروي په هغو ډولونو کې چې لامبو وهي. نر یې لمړي دوه غړي د جنسي نزدیکت پر وخت د ښځې د رانیولو لپاره کاروي. تر ټولو غټ یې تر ۲ سانتي متره پورې اوږدوالی لري. په فوسیلي یادون یا ریکارډ کې پرېمانه دي. فوسیلي نسلونه یې د سیلورین دورې دي له ۴۱۶ میلیونه تر ۴۴۸ میلیونه کلونو وړاندې تر منځ. تړلې لیکنې چنگاښ د مالگینو اوبو ملخ